als_Latn dik_Latn sag_Latn
Çifti ka studiuar në Universitetin e Arteve dhe kjo gjë i ka ndihmuar që të mos gabojnë asnjë kombinim e të mos dalin jashtë linjave të stilit që kanë zgjedhur për apartamentin e tyre. I vendosur në katin e fundit të një pallati shtatëkatësh, ofron një pamje të veçantë të Tiranës, sidomos gjatë perëndimit të diellit. Me një sipërfaqe të brendshme prej 56 m dhe sipërfaqe të jashtme (ballkoni) prej 40m, hapësira ishte pak e kufizuar. Për këtë arsye, 10 m nga pjesa e verandës iu shtuan ambienteve të brendshme. Edhe pse nuk është kompletuar me mobilie firmash e me gjëra të shtrenjta, ky apartament ka shumë vlerë për ta. Çdo gjë është menduar shumë mirë dhe asnjë detaj nuk është i rastësishëm. Kjo është arsyeja kryesore që mobilimi s’ka përfunduar dhe Soela është ende në kërkim.
OXHAKU
Me formë të thjeshtë dhe i veshur me pllaka dekorative. “Gjithmonë më ka pëlqyer të kem një oxhak në shtëpi. Edhe kur blemë apartamentin, dhurata e gjyshes ishte ky oxhak”, na tregoi Soela.
BIBLIOTEKA
E mbushur me libra, disqe të vjetra gramafoni dhe aksesorë të tjerë, është projektuar nga Soela dhe realizuar nga Ermali.
KUZHINA
Stili i mobilieve të kuzhinës është “fshati” dhe janë bërë me porosi, pasi Soela dhe Ermali nuk gjenin ato të duhurat për ta nëpër mobilieri. Një pjesë e murit dhe e banakut në kuzhinë janë veshur me imitim guri.
DHOMA E GJUMIT
Muret e dhomës janë ngjyrë çokollate dhe krijojnë një kontrast të ëmbël me perdet e bardha me stampa lulesh, ngjyrë vjollcë, blu dhe bojëqielli.
JASTËKËT
I ka realizuar nëna e Ermalit. Ka qepur copën, i ka mbushur me pambuk. Ka bërë vetë çentrot dhe i ka qepur sipër jastëkut. Ja një përdorim tjetër i çentrove!
DHOMA E GJUMIT
Muret e dhomës janë ngjyrë çokollate dhe krijojnë një kontrast të ëmbël me perdet e bardha me stampa lulesh, ngjyrë vjollcë, blu dhe bojëqielli.
NUK MUND TË LËMË PA THEKSUAR DETAJET:
• Perdet e dritareve në kuzhinë me stil tradicional
• Dorezat e dollapëve të kuzhinës
• Ora e kapur në mur
• Shporta me një gërshet qepësh.
• Skeleti i bibliotekës dhe rubinetet prej bakri.
Detajet e bëjnë këtë apartament shumë të veçantë!
als_Latn tso_Latn als_Latn ltg_Latn als_Latn sna_Latn als_Latn als_Latn als_Latn sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn